Аекономикатә цәгьаурақәа рҿагыларазы Галтәи аџьармыкьаҿгьы агәаҭарақәа мҩаҧган.
07.03.2017
Аекономикатә цәгьаурақәа ралмыршаразы аҩныҵҟатәи аусқәа рминистрра аусбарҭа аусзуҩцәа лассы-лассы изаамҭанытәиу агәаҭарақәа мҩаҧыргоит Аҧсны араионқәа зегьы рҿы. Убас еиҧш иҟоу аусура мҩаҧган мышқәак раҧхьа Галтәи аџьармыкьаҿгьы.
Галтәи аџьармыкьаҿы шьыжьнаҵы ауаа рацәаҩуп. Араион ақыҭақәа зегьы рҟынтәи арахь ауп иахьаауа акрыҭииреи ахәаахәҭреи рзы. Аџьармыкьа араҟа есҽны аус ауӡом, мчыбжьык мышқәак роуп араҟа ахәаахәҭра анымҩаҧысуа. Аҩныҵҟатәи аусқәа рминистрра иаҵанакуа аекономикатә цəгьаурақәа ралмыршаразы аусбарҭа аусзуҩцәа акрыҭиҩцәа ргәырҽанӡамкәа ирҭааит. Еиҳаракгьы игәарҭоз арыжәтә џьбареи аҭаҭынаалыҵи зҭииуаз роуп. Аминисрцәа реилазаара ишьақәнаргылаз ақәҵара еилазгаз авба рыҭан, ахараҧса ддыршәон. Агәаҭарақәа ирыхрыжьит ахәшәҭиирҭақәагьы. Ақәҵара инақәыршәаны, анаркотикатә маҭәашьарқәа маҷӡак иадамхаргьы злоу ахәшәқәа рыҭира азин ыҟаӡам.
Агәаҭарақәа цон ҩ-сааҭк инарзынаҧшуа. Анаҩс ишеилкаахаз ала, аҭыҧ рыман иакымкәа-иҩбамкәа аилагарақәа. Аекономикатә цәгьаурақәа ралмыршаразы аҩныҵҟатәи аусқәа рминистрра аусбарҭа аусзуҩцәа азакуанеилагарақәа зегьы ашәҟәы иҭаргалеит, ахараҧса рыдырҵеит ахәаахәҭыҩцәа.
Асеиҧш агәаҭарақәа ари аҭыҧаҿы анаҩсгьы ирыцҵахоит.
Елана Лашәриа, Беслан Џьынџьал, АТ.
519
Аекономикатә цәгьаурақәа ралмыршаразы аҩныҵҟатәи аусқәа рминистрра аусбарҭа аусзуҩцәа лассы-лассы изаамҭанытәиу агәаҭарақәа мҩаҧыргоит Аҧсны араионқәа зегьы рҿы. Убас еиҧш иҟоу аусура мҩаҧган мышқәак раҧхьа Галтәи аџьармыкьаҿгьы.
Галтәи аџьармыкьаҿы шьыжьнаҵы ауаа рацәаҩуп. Араион ақыҭақәа зегьы рҟынтәи арахь ауп иахьаауа акрыҭииреи ахәаахәҭреи рзы. Аџьармыкьа араҟа есҽны аус ауӡом, мчыбжьык мышқәак роуп араҟа ахәаахәҭра анымҩаҧысуа. Аҩныҵҟатәи аусқәа рминистрра иаҵанакуа аекономикатә цəгьаурақәа ралмыршаразы аусбарҭа аусзуҩцәа акрыҭиҩцәа ргәырҽанӡамкәа ирҭааит. Еиҳаракгьы игәарҭоз арыжәтә џьбареи аҭаҭынаалыҵи зҭииуаз роуп. Аминисрцәа реилазаара ишьақәнаргылаз ақәҵара еилазгаз авба рыҭан, ахараҧса ддыршәон. Агәаҭарақәа ирыхрыжьит ахәшәҭиирҭақәагьы. Ақәҵара инақәыршәаны, анаркотикатә маҭәашьарқәа маҷӡак иадамхаргьы злоу ахәшәқәа рыҭира азин ыҟаӡам.
Агәаҭарақәа цон ҩ-сааҭк инарзынаҧшуа. Анаҩс ишеилкаахаз ала, аҭыҧ рыман иакымкәа-иҩбамкәа аилагарақәа. Аекономикатә цәгьаурақәа ралмыршаразы аҩныҵҟатәи аусқәа рминистрра аусбарҭа аусзуҩцәа азакуанеилагарақәа зегьы ашәҟәы иҭаргалеит, ахараҧса рыдырҵеит ахәаахәҭыҩцәа.
Асеиҧш агәаҭарақәа ари аҭыҧаҿы анаҩсгьы ирыцҵахоит.
Елана Лашәриа, Беслан Џьынџьал, АТ.
Оцените новость:
+1
+2
+3
+4
+5
Сохраните ссылку или поделитесь с друзьями